kardosdrur/scandi-wiki huggingface dataset:
Stormæhren

Stormæhren var et vestslavisk rige i Centraleuropa som eksisterede fra år 833 til begyndelsen af 900-tallet. Stormähren inkluderede foruden nutidens Mähren også Böhmen, Slovakiet og Ungarn.

Stormähren blev grundlagt af Mojmir 1. (som også kristnede landet) år 833. Stormæhren nåede sin største udstrækning under Svatopluk I men blev svækket af borgerkrig for siden at falde for ungarske angreb i begyndelsen af 900-tallet.

Stormæhrens kulturelle arv findes bevaret endnu i dag. Det var i Stormæhren, at det glagolitiske alfabet først blev anvendt i større udstrækning, selv om det ikke fik nogen dybere historisk betydning, da landet snart gik over til det latinske alfabet. Stormæhren fik også betydning for tjekkernes og slovakkernes frihedsstræben i 1800-tallet.

Tjekkiets historie
Slovakiets historie
Europas historie
Tidligere riger, stater, protektorater, kolonier og lande
Publikation

En publikation er et offentliggjort dokument. En bog er f.eks. en publikation, mens et brev ikke er en publikation. Rapporter betragtes ofte som semi-publikationer. 

I Danmark er der pligtaflevering for udgivne værker.

 
Biblioteks- og informationsvidenskab
IBATIS

iBATIS er et stykke fri software, der automatisk eller semi-automatisk laver objekter til programmeringssprogene java, C# eller ruby ud fra SQL. Programmøren skal ikke skrive SQL direkte i sin kode men i stedet skrive det i XML-filer.

Ideen med iBATES er at mindske mængden af kode en programmør skal skrive for at et program kan arbejde med data i en relationel database.

Hvis der i en database eksistere en tabel PRODUCT (PRD_ID: INTEGER, PRD_DESCRIPTION: VARCHAR) og man ønsker adgang til værdierne i en række i tabellen via et java-objekt com.example.Product (id: int, description: String) så kan iBATES lave java-objektet ved at skrive følgende i en XML-fil:
 <select id="getProduct"
 	parameterClass="com.example.Product"
 	resultClass="com.example.Product">
 		select
 			PRD_ID		as id,
 			PRD_DESCRIPTION	as description
 		from 
 			PRODUCT
 		where 
 			PRD_ID = #id#
 </select>
Java-koden der bruger Product-objektet til at hente værdier fra en bestemt række i tabellen i databasen kan se sådan her ud:

Product paramProduct = new Product();
paramProduct.setId(123);
 
Product resultProduct = IBatis.getObject("getProduct", paramProduct);

Eksterne links 
 ibatis.apache.org – Den officielle side.

Fri software
Diarki

Diarki, "tomandsvælde", er en styreform hvor to magthavere deler magten. Da de romerske kejsere Diocletian og Maximian Herculius delte kejsermagten, blev riget et diarki. Ligeledes de mytologiske svenske yndlingskongepar Erik og Alrik og Yngve og Alf samt de mytologiske langobardiske kongebrødre Ibor og Aio.

Se også 
 Monarki
 Tetrarki
 Polyarki

Styreformer
Organisationer
Kollegiale statsoverhoveder
Ingævonere

Ingævonerne (også ingaevonerne) som beskrevet af Tacitus i Germania (ca. 98 e.Kr.), var en vestgermansk folkegruppe der levede langs Nordsøkysten, i Jylland, Holstein, Frisland og de danske øer, hvor de i det første århundrede f.Kr. var blevet differentieret i frisere, saksere, jyder og angler.

Tacitus' kilder kategoriserede "ingævonerne nær havet" som en af tre germanske stammer, der nedstammede fra de tre sønner af Mannus, søn af Tuisto, og ophav til alle germanske folkeslag; de to andre var herminonerne og istævonerne. Ifølge den tidligere tyske professor i forhistorie, Rafael von Uslar, svarede denne trefoldsopdeling af de vestgermanske stammer overens med de arkæologiske fund fra senantikken.

Den romerske historiker Plinius den Ældre beskrev i Naturalis Historia (ca. 80 e.Kr.) ingævonerne som værende en af fem germanske grupperinger; de andre var vandilierne, herminonerne længere syd, istævonerne og basternerne. Ifølge ham bestod ingævonerne af stammerne kimbrerne, teutonerene og chaukerne.

Navn 

Uden sin latinske endelse er stammens navn ingvinerne, "venner af Ing", kendt fra Beovulf-kvadet, hvor Hrothgar kaldes "ingvinernes herre". Ing/Yngvi (nordisk) fra *Ingwaz (protogermansk) med betydningen "mand", og "søn af", var sandsynligvis det oprindelige navn på den samme gud, som senere i Norden blev kendt under navnet Frej (i Sverige Yngvi-Freyr). Ingui nævnes i Tacitus' Germania, i Beovulf-kvadet og i Snorres Ynglingesaga.

Noter

Litteratur 

 Thomas Grane: "Romerske kilder til Germaniens geografi og etnografi" (Sejrens triumf. Norden i skyggen af det romerske imperium; Nationalmuseet 2003; ; s. 126-147)
 Allan A. Lund: De etnografiske kilder til Nordens tidlige historie; Wormanium, Aarhus 1993; 

Germanske stammer
Skandinavisk jernalder
Jernalder
Jylland
Fyn
Sjælland
Lolland-Falster
Kedda Madsen

Kedda Madsen (9. august 1945 – 4. februar 1976) var en dansk forfatter. Hun var datter af forfatteren Børge Madsen. Hendes debutroman Spring udkom i 1963. I 1967 udkom romanen Stop. Hun har fået digte (og en enkelt novelle) trykt i Ekstrabladet, Politiken og Dagbladet Information i årene 1974-75. Hun var aktiv i rødstrømpebevægelsen, og en af hendes sange "Sangen om Britt" har sangerinden Trille indspillet på albummet Hej søster (1976). Den er med i sangbogen Kvinder synger (1977), udgivet af Rødstrømpebevægelsen i København.

Forfatteren Svend Åge Madsen siger i sin anmeldelse af debutromanen: "Romanens idé bliver derfor ikke forløst, pigen mangler stadig ved slutningen at foretage sit spring. Når bogen alligevel hæver sig over gennemsnittet for den sværm af romaner, der udgives med omtrent dette tema og i omtrent denne stil, skyldes det den sikkerhed, hvormed Kedda Madsen udtrykker sig".

Trivia 
 Kedda Madsen har dannet forbillede for hovedpersonen Le Holm i Herdis Møllehaves roman Le (1977).

Eksterne henvisninger 
 Artikler om Kedda Madsen – Tilgængelige via Bibliotek.dk

Kilder 

Romanforfattere fra Danmark
Digtere fra Danmark
Feminister fra Danmark
Dansksprogede forfattere fra Danmark
Frugtbarhedskult

En frugtbarhedskult er en religiøs kult, der ved hjælp af forskellige frugtbarhedsritualer eller donationer til forskellige former for kilder til frugtbarhed såsom regn, solen, månen, vand, planteliv, jord, en kvinde etc. prøver at påvirke eller søger gudernes hjælp til formidling af naturens kræfter og få held med høst eller jagt. Det er en af de ældste og mest populære religiøse kultformer i verden.

Se også 
 Moder Jord
 Sakral prostitution
 Frugtbarhedsgudinde

Religion
Kult
Mølholm

Mølholm har flere betydninger:
 Mølholm (Aalborg) – en bebyggelse i Hasseris Sogn, Aalborg Kommune
 Mølholm (Jerslev Sogn) – en bebyggelse og et ejerlav i Jerslev Sogn, Brønderslev Kommune
 Mølholm (Vejle) – en bebyggelse i Mølholm Sogn, Vejle Kommune
 Mølholm (Store Brøndum Sogn) – en bebyggelse og et ejerlav i Store Brøndum Sogn, Rebild Kommune
Joachim Otto Schack-Rathlou

Joachim Otto Schack-Rathlou (født 13. juli 1728 på Juellinge, død 7. juni 1800 på Rathlousdal) var en dansk politiker og statsmand. Han blev født på Juellinge ved Fakse, men mistede tidligt sine forældre, og blev opdraget af slægtninge, der sørgede for en universitetsuddannelse i København supleret med rejser i udlandet.

Han blev kammerjunker i 1755 hos den senerere Christian 7., og højesteretsdommer i 1757. I 1758 blev han gift med Øllegaard Charlotte Juul. I slutningen af 1760'erne var han deputeret i finanskollegiet samtidig med, at han sad i generaltoldkamret. Han blev afskediget, da Johann Friedrich Struensee tog magten i 1770, og flyttede til Århus.

Joachim Otto Schack arvede i 1771 herregårdene Rathlousdal og Gersdorffslund ved Odder (Hads Herred), og kaldte sig først fra da af Schack-Rathlou.

Han vendte tilbage til København efter Struensees fald i 1772, og han blev et indflydelsesrigt medlem af Gehejmestatsrådet. Han havde stor indflydelse på mageskiftet med Rusland i 1773, og indfødsretsloven i 1776 som han gennemførte i samarbejde med Ove Høegh-Guldberg.

 Skoleherre for Herlufsholm
 Patron for Københavns Universitet
 Præsident for Danske Kancelli

Schack-Rathlou var modstander af landboreformerne, og han trak sig tilbage efter stavnsbåndets ophævelse i 1788, og vendte tilbage til Rathlousdal.

Kilder 
 Th. Thaulow, En dansk Statsminister fra sidste Halvdel af det 18. Aarhundrede. Gehejmeraad J. O. Schack-Rathlou 1728-1800, Hagerups Forlag, 1932.
 Th. Thaulow & J.O. Bro (udg.), Udvalgte Breve, Betænkninger og Optegnelser af J.O. Schack-Rathlous Arkiv 1760-1800, Hagerups Forlag, 1936.
 Dansk Biografisk Haandleksikon 1926

Eksterne henvisninger 
 L.Koch: "Statsminister J. O. Schack Rathlou" (Historisk Tidsskrift, Bind 6. række, 4; 1892)

Danskere i 1700-tallet
Joachim Otto
Godsejere fra Danmark
Højesteretsdommere fra Danmark
Gehejmestatsministre fra Danmark
Riddere af Dannebrog (1671-1808)
Frimurere fra Danmark
Medlemmer af Videnskabernes Selskab
Gesandter fra Danmark
Kammerherrer fra Danmark
Modtagere af l'union parfaite
Finn Haunstoft

Finn Haunstoft (8. juli 1928 i Aarhus – 12. maj 2008 ved Kielstrup Sø) var en dansk kanoroer, som ved Sommer-OL 1952 i Helsinki sammen med Peder Rasch vandt guld i 1000 m. toerkano. Han vandt tillige fire nordiske og ni danske mesterskaber. Han døde ved en faldulykke i sit hjem ved Kielstrup Sø nær Hobro 12. maj 2008.

Eksterne referencer

Eksterne henvisninger 
 
 

Kanoroere fra Danmark
Olympiske mestre fra Danmark
Personer fra Aarhus
Katrina Kaif

Katrina Kaif (født 16. juli 1984) er en indisk filmskuespillerinde, som har optrådt i Bollywood, Telugu og Malayalam film.

Biografi

Liv 
Katrina Kaif er født i Hong Kong den 16. juli 1984 som en af otte søskende, syv piger og en dreng. Hendes forældre er britiske statsborgere, hendes far oprindeligt fra Kashmir, Indien. Hendes mor engelsk, kristen, og faren er muslim. Hun voksede op på Hawaii og flyttede senere til London.

Karriere 
Som 14årig begyndte hun at arbejde som model for et smykkekampagne i London, og blev efterfølgende "opdaget" af filmskaber Kaizad Gustad, som gav hende en rolle i hans film Boom (2003).

Hun flyttede derefter til Mumbai og blev tilbudt en række modelopgaver, men filminstruktører var til at begynde med tilbageholdne med at give hende filmroller, pga. hendes manglende sproglige kunnen, så som at hun ikke kunne tale Hindi uden en tyk accent. I de film hvor hun medvirkede blev hendes tale normalt talt over af en med filmens talesprog som modersmål.

 Priser 
 2008: Sabsay Favourite Heroine Award
 2006: Stardust Breakthrough Performance Award (Female), Maine Pyaar Kyun Kiya?''

Filmografi

Referencer

Eksterne henvisningers 

 

Filmskuespillere fra Indien
An Ode to Woe

An Ode To Woe er et livealbum fra det britiske doom metal-band My Dying Bride, som blev udgivet i april 2008. Sættet indeholder et liveshow optaget i Amsterdam på CD og DVD. An Ode to Woe er bandets andet livealbum og tredje DVD-udgivelse. Optrædenden var originalt udsendt af hjemmesiden Fabchannel, hvor den stadig er mulig at se. An Ode To Woe er My Dying Brides første udgivelse med bassisten Lena Abe og trommeslageren Dan Mullins såvel som den første udgivelse uden bassisten Adrian Jackson, der havde været med siden epen Symphonaire Infernus Et Spera Empyrium.

Spor 
 To Remain Tombless 7:43
 My Hope, The Destroyer 5:45
 For You 6:41
 The Blue Lotus 6:33
 Like Gods Of The Sun 5:21
 Catherine Blake 6:18
 The Cry Of Mankind 6:07
 The Whore, The Cook & the Mother 5:42
 Thy Raven Wings 5:22
 The Snow In My Hand 7:09
 She Is The Dark 7:59
 The Dreadful Hours 12:55
 The Forever People* (kun på DVDen) (5:28)

Album fra 2008
My Dying Bride-album
Letingerne

Letingerne (italiensk: Letingi) var et dynasti af langobardisk konger der regerede i det 5. og 6. århundrede til år 546, med i alt syv konger. Det var det første langobardiske kongedynasti og repræsenterer fremkomsten af langobarderne fra dets uklare mytologiske oprindelse ind i historien.

Letingerne tog deres navn fra den første i dynastiet, kong Lethu – som var den første langobardiske konge der med sikkerhed ikke er mytologisk. Traditionelt havde langobarderne valgt konger ved tingforsamlinger, men da Lethus søn Hildeoc overtog tronen efter hans fars død, blev kongemagten for første gang institutionaliseret.

Tidligere havde langobarderne vandret omkring i det nordlige Europa, og måske Skandinavien, men under letingerne migrerede de sydpå langs floden Donauen og ind i Pannonien. Den sidste del af denne rejse blev udført under kongerne Tato og Wacho og falder sammen med at langobarderne blev en europæisk magtfaktor og trussel mod det Østromerske Kejserdømme på linje med ostrogoterne og frankerne.

Den sidste letinger på trone blev Waltari (d. 546), som enten døde af naturlige årsager eller blev dræbt af hans værge Audoin. Imidlertid uddøde slægten Leting ikke med dette, eftersom prinsesse Waldrada, datter af kong Wacho, var blevet gift med Garibald 1. af Bayern og født en datter: Theodelinda, som giftede sig med den senere kong Authari og derved selv blev langobardernes dronning (584). Hendes efterkommer blev til det Bayerske dynasti, som var en yngre gren af det frankiske hertugdynasti Agilolfinger.

De syv letingske konger var: 
 Lethu (5. århundrede)
 Hildeoc (midt 5. århundrede)
 Godehoc (480'erne)
 Claffo (slut 5. århundrede)
 Tato (tidlig 6. århundrede)
 Wacho (ca. 510–539)
 Waltari (539–546)

Kilder 
 Jarnut, Jörg. Storia dei Longobardi. Turin: Einaudi, 2002.
 Rovagnati, Sergio. I Longobardi. Milan: Xenia, 2003.
 Paulus Diaconus, Historia gentis Langobardorum
 Origo gentis Langobardorum

Langobardiske dynastier
Styrkeløft

Styrkeløft (på engelsk: powerlifting) er en styrkesport, hvor man konkurrer i tre discipliner: squat, bænkpres og dødløft. Sporten minder om vægtløftning, da den involverer at man skal løfte en så tungt vægt som muligt i 3 forsøg i hver øvelse. Dette udgør en total eller en såkaldt 3-kamp, hvori man regner det samlede antal kg sammen.
Der findes også bænkpres enkeltløft, hvor man kun udfører disciplinen bænkpres..

I Danmark er styrkeløft-sporten organiseret under Dansk Styrkeløft Forbund og medlem af Anti Doping Danmark.

EM og VM arrangeres af henholdsvis EPF (European Powerlifting Federation) og IPF (International Powerlifting Federation).

Man kan finde de danske rekorder på Dansk Styrkeløfts Forbunds hjemmeside. 

Når man træner for at blive stærkere i squat, bænkpres og dødløft, er det typisk indenfor en noget lavere repetitions ramme, end man ser det i almindelig styrketræning og bodybuilding. Man træner typisk med lave gentagelser omkring 1-5.

Vægtklasser og alderskategorier 
I styrkeløft konkurrerer deltagerne indenfor sin vægt- og aldersklasse. Vægtklasserne blev ændret i 2021.

Alderskategorier 
 Sub-junior (også kaldt Ungdom) - Fra den dag du fylder 14 år
 Junior - Fra det år du fylder 19 år
 Senior - Fra det år du fylder 24 år
 Masters 1 - Fra det år du fylder 40 år
 Masters 2 - Fra det år du fylder 50 år
 Masters 3 - Fra det år du fylder 60 år
 Masters 4 - Fra det år du fylder 70 år

Vægtklasser gældende fra 01.01.2021 
Herrer -53 kg (kun for sub-junior og junior), -59 kg, -66 kg, -74 kg, -83 kg, -93 kg, -105 kg, -120 kg, +120 kg

Kvinder -43 kg (kun for sub-junior og junior), -47 kg, -52 kg, -57 kg, -63 kg, -69 kg, -76 kg, -84 kg, +84 kg

Ligheden mellem styrkeløft og vægtløftning 
Styrkeløft og vægtløftning bliver ofte forvekslet, men faktisk stopper ligheden imellem disse to idrætter ved, at udøverne skal løfte en stang med så meget vægt som muligt i tre forsøg. Vægtløftning består af de mere sammensatte øvelser træk og stød, mens styrkeløft altså består af øvelserne squat, bænkpres og dødløft. Vægtløftning er meget tekniske øvelser, hvor styrkeløft er øvelser mere baseret på styrke - for at blive rigtig dygtig styrkeløfter skal du naturligvis også mestre flot teknik i disse løft.

Vægtløftning er tilmed på det olympiske program, hvilket styrkeløft ikke har været endnu.

Referencer 

Styrketræning
Kropsforandring
Indendørs sport
Naturlig forekomst

I kemi refererer naturlig forekomst til udbredelsen af de enkelte isotoper af et grundstof som det naturligt forefindes på en planet. Den relative atomare masse (et vægtgennemsnit) af disse isotoper er den atomvægt, der er listet for hvert grundstof i det periodiske system. Forekomsten af en isotop varierer fra planet til planet, men forbliver relativt konstant i tid.

Som et eksempel har uran tre naturligt forekommende isotoper: U-238, U-235 og U-234. Deres respektive naturlige forekomster er 99,2745%, 0,72% og 0,0055%. For eksempel hvis 100.000 uranatomer blev analyseret, ville man kunne forvente at finde omkring 99.275 U-238-atomer, 720 U-235-atomer og kun 5 eller 6 U-234-atomer. Dette skyldes, at U-238 er meget mere stabil end U-235 og U-234, da halveringstiden for hver isotop røber: 4,468×109 år for U-238 sammenlignet med 7,038×108 år for U-235 og 245.500 år for U-234.

Se også 
 Grundstofforekomst

Referencer

Eksterne henvisninger 
 Stabile elementisotopisk forekomst listet fra NanoSIMS-gruppen ved Washington University 
 Berkeley Isotopes Project Interactive Table 
 Scientific Instrument Services List

Grundstoffer
Kernefysik
Gausi

Gausi var et tidligt langobardisk kongedynasti, som regerede langobarderne i anden halvdel af det 6. århundrede (547-572) og uddøde efter kun to konger. De tilhørte den arianistiske kirke, som stod i modsætningsforhold til den romerskkatolske kirke. Alboin, den anden konge i dynastiet, ledte for første gang langobarderne ind i den italienske halvø.

Gausi var allerede en fremtrædende langobardisk slægt da langobardernes konge Waltari som barn kom i Audoins varetægt. I 547 døde Waltari, og Audoin tilegnede sig kongemagten. Audoins søn og efterfølger førte langobarderne ind i Italien, men døde i år 572 uden at have fået en søn. Hans efterfølger blev i stedet Cleph – som var af Beleoklanen.

Navn 
Navnet Gausi var af gotisk afstamning fra Audoins ægteskab med en datter af kongen af thüringerne, hvis kone Amalaberga var datter af vandalernes konge Trasmundo og Amalafrida, som var søster til Teoderik den Store, goternes konge (454-526).

Dynasti 
De to gausi-konger var:
 Audoin (546–565)
 Alboin (565-572)

Kilder 
 Jarnut, Jörg. Storia dei Longobardi. Turin: Einaudi, 2002.
 Rovagnati, Sergio. I Longobardi. Milan: Xenia, 2003.
 Paulus Diaconus, Historia gentis Langobardorum
 Origo gentis Langobardorum

Langobardiske dynastier
Angelo Rossitto

Angelo Rossitto (18. februar 1908 – 21. september 1991) var en amerikansk skuespiller. Han var dværg og målte 2,11 fod.

Rossitto blev opdaget af John Barrymore og fik sin film-debut ved Barrymores side i Gøglernes Konge  (1927).

I 1932 medvirkede han i den kontroversielle film Freaks instrueret af Tod Browning.

Gennem 1940'erne medvirkede han i flere film, hvor Bela Lugosi var stjernen.

I 1971 medvirkede han i kult-instruktøren Al Adamsons film Dracula vs. Frankenstein.

Hans sidste store rolle var ved siden af Mel Gibson i Mad Max i tordenkuplen (1985).

Eksterne henvisninger 

 

Skuespillere fra Nebraska
Filmskuespillere fra USA
Lemche

Gyrithe Lemche, en dansk forfatterinde og kvindesagsforkæmper
 H. J. Lemche
 Magnus Lemche, romancesanger
 Nikolaj Lemche
 Niels Peter Lemche, dansk bibelforsker
 Peder Søren Lemche, dansk forfatter og sangskriver
 Søren Iacobsen Lemche, en dansk arkitekt
DM i håndbold 1943-44 (mænd)

Danmarksmesterskabet i håndbold for mænd 1943-44 var det 9. DM i håndbold for herrehold og mesterskabet blev afgjort som en turnering mellem de fem vindere af unionsmesterskaberne. Deltagerne var:

{|
|Fra København: || IF Ajax
|-
|Fra Sjælland: || Ringsted IF
|-
|Fra Fyn: || IF Stjernen
|-
|Fra Jylland: || AGF
|-
|Fra Lolland-Falster: || Nykøbing F. HK
|}

Mesterskabet blev vundet af IF Ajax, som dermed vandt sit tredje DM-guld.

Resultater 

{| class="wikitable"
! colspan="2"|1. runde - 27.2.1944 i Nakskov
|-
| width="200px"|Ringsted IF - Nykøbing F. HK
| width="50px" align="center"| 21-15
|-
! colspan="2"|2. runde - 5.3.1944 i København
|-
| width="200px"|IF Ajax - Ringsted IF
| width="50px" align="center"| 19-3
|-
! colspan="2"|Finalerunde - 11.3.1944 i Odense
|-
| width="200px"|IF Ajax - IF Stjernen
| width="50px" align="center"| 30-7
|-
| width="200px"|IF Ajax - AGF
| width="50px" align="center"| 16-7
|}

Kilde 
 HVEM HVAD HVOR 1945 – Politikens Årbog

DM i håndbold (mænd)
Håndbold i 1943
Håndbold i 1944
Richardt Funch

Richardt Funch (født 12. december 1976) er en dansk direktør og landechef for Primetime. Han har tidligere spillet fodbold for Helsingør IF og Farum Boldklub.

Foruden sin sportskarriere blev han i 1999 en del af Centrebet. I 2002 fik han ansvaret for Ladbrokes' aktiviteter i Danmark. I 2019 startede han live streaming appen Primetime i Danmark hvor han også er en af showets faste værter.

Referencer 

Fodboldspillere fra Danmark
Danmarks Kommunistiske Ungdomsforbund

Danmarks Kommunistiske Ungdomsfront (forkortet DKU), er en ungdomsorgansation til partiet APK, som blev stiftet i april 1999. De er stiftet for at skabe et socialistisk Danmark.

Ungdomsorganisationens formand er Cathrine Frederikke Pedersen, som overtog formands posten efter Trols Riis Larsen gik af i 2005, han havde været formand siden stiftelsen af ungdomsorganisationen.

Henvisninger 
 Portal:Kommunisme
 Kommunistiske partier

Eksterne henvisninger 
 Hjemmeside 

Kommunistiske ungdomsorganisationer
Kommunistiske Ungdomsforbund
Etableret i 1999
Aslan

Aslan, "den store løve", er en af de centrale karakterer i Narnia-fortællingerne af C.S. Lewis. Han leder bl.a. de gode i kampene mod det onde, og står således ideologisk overfor især Den Hvide Heks Jadis.

Ordet Aslan kommer fra tyrkisk og betyder løve.
Han er skaber og øverste hersker over Narnia, men han overlader dog oftest den daglige ledelse til kongen / kongerne og dronningen / dronningerne. Han er også en slags "Dyrenes Konge".
Det nævnes i historierne at der kan gå lange tider mellem Aslans besøg i Narnia.

Karekteren Aslan er formodenligt ment som et religiøst og kristen symbol og tegn, da Narnia blandt andet er kendt som en "Kristen Fantasy", en såkaldt fantasy med religiøse temaer og symboler. Aslan kan ses som symbol på Gud, eksempelvis da han i Troldmandens Nevø skaber verdenen og landet Narnia, og i Løven, Heksen og Garderobeskabet kan han ses som et symbol på Jesus, da han frivilligt lader sig henrette af Den Hvide Heks Jadis på stenbordet, men genopstår fordi han er uskyldsren, parallet til Jesus.
Men der er en person som er tænkt som det ægte symbol på Gud, nemlig Kejseren Hinsides Havet (The Emperor-Over-The-Sea), som endda siges at være Aslans fader. Kejseren Hinsides Havet er en mystisk karakter og person i historien. Kejseren Hinsides Havet bliver aldrig "set" i bøgerne, og optræder heller ikke. Han er, og bliver, kun kort omtalt. Han siges også at være fader til "Narnias Messias", som så må være ment som Aslan.

Aslan kan løbe meget hurtigt, og springe så højt som om at han flyver. Han besidder trolddom, og kender til trolddom og magi fra før tidernes morgen. Han har forskellige mirakuløse kræfter, blandt andet Livets Ånde, som han bruger til at genoplive mange af Narnias folk, der er blevet forstenet af Den Hvide Heks Jadis' magi og sat i hendes gård i hendes slot. Han fører dem derefter ud i krig for at hjælpe og gøre Narnias tabende hær større, og stærkere end Den Hvide Heks' Hær og dermed vende slagets gang.

Aslan ejer sin egen hær kaldet: Aslans Hær/Armé (Aslan's Army).

Eksterne henvisninger 
 

Narnia
Fiktive løver
Fiktive konger
Det sidste slag

Det sidste slag (originaltitel: The Last Battle) er syvende bind ud af de 7 i C. S. Lewis' fantasy-serie om det fortryllede land Narnia.
Bogen er oprindeligt udgivet i 1956, og blev første gang udgivet på dansk i 1984 på Borgens Forlag.

Handling 
Bogen starter hos den listige abe Finte og det godmodige og naive æsel Pusle. Herfra fortæller bogen om Narnia's endeligt og hvad der følger bagefter. Vi møder også børnene Jill og Eustace, som begge kender Narnia fra tidligere eventyr.

Børnebøger
Litteratur i 1956
Narnia
Daisy Earles

Daisy Earles (født Hilda E. Schneider, 29. april 1907, død 15. marts 1980) var en tysk-amerikansk sideshow-entertainer og filmskuespillerinde. 

Hendes store skønhed og lille kropsbygning gjorde at hun også blev kaldt "Lilleputternes Mae West".

Hun medvirkede også på film.

Søster til Harry Earles.

Filmografi 

 Three-Ring Marriage (1928)
 Freaks (1932)
 Troldmanden fra Oz (1939)

Eksterne henvisninger 
 

Skuespillere fra USA